Marta Kaczyńska

Marta Kaczyńska (naskiĝis la 22-an de junio 1980) estas pola juristino, advokato; de 2014 felietonisto de la semajna revuo "Sieci".

 Vivo 
Marta Kaczyńska estas filino de Lech Kaczyński, prezidanto de Pollando en la jaroj 2005–2010, kaj de Maria Kaczyńska, krome nevino de Jarosław Kaczyński, ĉefo de la pola registaro en la jaroj 2006–2007.

Dum infaneco partoprenis lekciojn de baleto. Finis studojn ĉe Jura Fakultato de la Universitato de Gdansko; gajnis rajton al profesio de advokato.

Ŝi estas heroo de la dokumenta filmo de Maria Dłużewska titolita Córka (Filino) el 2011. Ankaŭ rolis en dokumentaj filmoj Gorycz i chwała (Amaro kaj gloro) de Ewa Świecińska el 2010, Lista pasażerów (Listo de pasaĝeroj) de Ewa Stankiewicz el 2011 kaj Lider (La gvidanto) de Jan Pospieszalski el 2011 (pri Jarosław Kaczyński). En la filmo Dama (Damo) de Maria Dłużewska el 2015 (pri Maria Kaczyńska) rolanta en ĝi Marta Kaczyńska legas aldone fragmentojn el memorlibro de sia patrino.

En 2014 aperis ŝia libro Moi rodzice (Miaj gepatroj), kies kunaŭtorino estas Dorota Łosiewicz.

De 2014 verkas felietonojn al la semajna revuo "Sieci", en kiu i.a. okupiĝas pri etikaj, moralaj kaj sociaj problemoj.

 Bibliografio 
 Sławomir Cenckiewicz, Anna Piekarska, Adam Chmielecki, Janusz Kowalski: Lech Kaczyński. Biografia polityczna 1949–2005 (Lech Kaczyński. Politika biografio 1949-2005), Zysk i S-ka, Poznań 2013. ISBN 978-83-7785-229-3.
 Dorota Łosiewicz: Moi Rodzice. Marta Kaczyńska, The Facto, Varsovio 2014. ISBN 978-83-61808-41-1.
 Anna Poppek: Obrączki. Opowieść o rodzinie Marii i Lecha Kaczyńskich (Fingroringoj. Rakonto pri la familio Maria kaj Lech Kaczyński), G+J Gruner+Jahr Polska, Varsovio 2010. ISBN 978-83-623-43-08-9.

 Eksteraj ligiloj 

 Film "Córka" o Marcie Kaczyńskiej pokazuje... Filmo "Filino" pri Marta Kaczyńska montras ..., fakt.pl

Kategorio:Polaj advokatoj
Kategorio:Vivantaj homoj